**''' பிரதேச வாரியாக இறப்புகள் மற்றும் சேதம்**  
| மொத்தம்: | > | வீழ்ந்த மரங்கள் மற்றும் மின்சக்தி செலுத்துதலுக்கான பாதையில் ஏற்பட்ட சேதங்கள் பாதிக்கப்பட்ட பகுதிகளில் மின் தடைகளை விளைவித்தன. மடாரா, கல்லே மற்றும் அம்பலங்கோடா ஆகிய இடங்களில் மோசமான பாதிப்புக்கள் ஏற்பட்டன. வானிலை ஆய்வு மையம் நவம்பர் 30 ம் தேதி ஆரம்பத்தில் சிவப்பு எச்சரிக்கை ஒன்றை வெளியிட்டது. மேற்கு, மத்திய, தென் மற்றும் உவா மாகாணங்களில் பாடசாலைகளுக்கு அன்று கல்வி அமைச்சகத்தின் உத்தரவின் படி விடுமுறை அளிக்கப்பட்டது. இதனால் அன்று நடைபெற இருந்த தேர்வுகள் தள்ளி வைக்கப்பட்டன.  
திசம்பர் 1 அன்று, பல அரசாங்க முகவர் எச்சரிக்கைகளை தொடர்ச்சியாக வெளியிட்டன. நாட்டின் அனர்த்த மேலாண்மை மையம் ஒரு வெள்ள எச்சரிக்கையை நில்வலா, ஜின் மற்றும் கலு ஆறுகள் சார்ந்த இடங்களுக்கு வெளியிட்டது. நீர்ப்பாசனத் துறை குறிப்பாக மில்லகந்தா (கலு), பட்டேகமா (ஜின் மீது) மற்றும் பனடுகமா (நில்வலாவில்) ஆகியவற்றை வெள்ளத்தால் பாதிக்கப்பட்டுள்ள பகுதிகளாக அறிவித்தது. இதில் பட்டேகமா மற்றும் பனடுகமா ஆகியவை ஏற்கனவே சிறிய உள்ளூர் வெள்ளத்தால் பாதிக்கப்பட்டன. தேசிய கட்டட ஆராய்ச்சி அமைப்பு கலுடரா மாவட்டத்திற்கும் அதன் சுற்றுப்புறங்களுக்கும் (பலின்டனுவரா, புலத்சிங்களா, இங்கிரியா மற்றும் அகலவட்டா ஆகிய பகுதிகளுக்குக் குறிப்பாக) ஒரு எச்சரிக்கையை வெளியிட்டது. நிலச்சரிவு மற்றும் புதைகுழி உருவாக்கம் ஆகியவற்றை கணித்தது.  
திசம்பர் 2, 2017ல், சூறாவளி இலங்கையில் இருந்து விலகி இந்தியாவின் மேற்கு கரையோரத்திற்குச் சென்றது.  
===மாலத்தீவுகள்===
நவம்பர் 30 அன்று பல படகுகள் கவிழ்ந்தன:
*காஃபு அதோலில் உள்ள சினமன் டோன்வெல்லி தீவில் ஒரு சரக்கு படகு (3 பேர் மீட்கப்பட்டனர்),
*காஃபு அதோல் 20195ல் உள்ள தாஜ் பவள பாறைகளில் ஒரு சரக்கு படகு (3 பேர் மீட்கப்பட்டனர்),
*ஷவியனி அதோலில் மாவுங்கூது தீவில் ஒரு வேகப்படகு (13 பேர் மீட்கப்பட்டனர்).
மொத்தத்தில் ஒகி விளைவுகளின் காரணமாக மாலதீவிய கடலில் 14 தனி சம்பவங்கள் குறிப்பிடப்பட்டுள்ளன. உள்ளூர் குடிமகன்கள் தங்களால் சொந்தமாக நிர்வகிக்க முடியாத தீவுகளில் மாலதீவுகள் தேசிய பாதுகாப்புப் படை மீட்பு மற்றும் வெள்ள வடிகால் முயற்சிகள் செய்யப் பணிக்கப்பட்டது; காவலர்களும் உதவி புரிந்தனர்.
கேரளா முழுவதும் ஏற்பட்ட சேதம் ஆரம்பத்தில் ரூ.1843 கோடியாக மதிப்பிடப்பட்டது.
ஆழ்ந்த தாழ்வுநிலையாக, இந்த புயல் தமிழ்நாடு மற்றும் கேரளாவின் கரையோரத்தில் மோதியது. உள்கட்டமைப்பு சேதம் மற்றும் 34 பேர் உயிர்ப்பலி ஆகியவற்றை ஏற்படுத்தியது. இப்புயலில் கேரளாவில் 52 பேர் மற்றும் தமிழ்நாட்டில் 11 பேர் கொல்லப்பட்டதாகவும் பலர் காணாமல் போனதாகவும் மதிப்பிடப்பட்டுள்ளது. திசம்பர் 2 ம் தேதி சூறாவளி இலட்சத்தீவுகளைத் தாக்கியது. திடீர் காற்று மற்றும் இடைவிடாத இரவு மழை மாவட்டத்தைத் தாக்கியது. 550 மரங்கள் மற்றும் 950 மின்சாரக்கம்பிகளைச் சாய்த்து சாதாரண வாழ்க்கையைப் பாதித்தது. பல பகுதிகள் மின் வெட்டுக்களால் பாதிக்கப்பட்டன. திருநெல்வேலி, தூத்துக்குடி, விருதுநகர் மற்றும் தஞ்சாவூர் மாவட்டங்களில் கல்வி நிறுவனங்கள் மூடப்பட்டன. இந்திய கடற்படை மற்றும் கடலோர காவல் படையினர் இலட்சத்தீவின் கடலோரப் பகுதிகளில் சிக்கியுள்ள மீனவர்களைத் தேடினர். 400க்கும் மேற்பட்டவர்கள் மீட்கப்பட்டு, வெளியேற்றப்பட்டு, சில உடல்களும் கண்டுபிடிக்கப்பட்டன. கேரளாவில் எர்னாகுளம் மாவட்டத்தின் கடலோர பகுதிகள் சூறாவளியால் பாதிக்கப்பட்டன. சுமார் 2,648 பேர் கொச்சினின் ஏழு முகாம்களுக்கு அனுப்பப்பட்டனர். மரங்கள் விழுந்ததால் நவம்பர் 30 அன்று தமிழ்நாட்டின் கன்னியாகுமரி மாவட்டத்தில் ஐந்து பேர் இறந்தனர். திசம்பர் 2ம் தேதி இலட்சத்தீவுகளை சூறாவளி தாக்கியது. இலட்சத்தீவுகளின் மினிகோய், கல்பேனி, கவரட்டி ஆகிய மூன்று பெரிய தீவுகள் பெரும் பாதிப்புக்குள்ளாயின. கவரட்டியில் உள்ள ஒரு உப்பு நீக்கும் ஆலை சேதமடைந்தது. ஒகி புயல் திசம்பர் 4 ம் தேதி இலட்சத்தீவில் இருந்து விலகி இந்தியாவின் மேற்கு கரையோரத்தை அடைந்தது. மும்பை மற்றும் பிற அருகிலுள்ள பகுதிகளிளுக்கு அரிதான திசம்பர் மாத மழைப்பொழிவைக் கொண்டு வந்தது. கோவாவில், கடற்கரைக் குடில்கள் சூறாவளி ஒகி காரணமாக உயர் அலைகளால் தாக்கப்பட்டன. மாநிலத்தின் பல முக்கிய கடற்கரைகள் திடீரென நீர் உட்புகல் காரணமாகப் பாதிக்கப்பட்டன. இதனால் குடில்கள் மூழ்கடிக்கப்பட்டதுடன் மண் அரிப்பும் ஏற்பட்டது. மோர்ஜிம், மன்ரேம், அரம்போல் மற்றும் குவேரிம் கடற்கரைகளில் கிட்டத்தட்ட 50 குடில்கள் சேதமடைந்தன. பர்தெஸ் தாலுகாவில், அன்ஜுனா மற்றும் பகா கடற்கரைகளில் மண் அரிப்பு மட்டும் மற்றும் நெருலில் கோகோ கடற்கரையில் ஒரு தக்கவைத்தல் சுவர் சேதம் அடைந்ததாகத் தெரிவிக்கப்பட்டது. சூறாவளி ஒகியை அடுத்து ஏற்பட்ட திடீர் மழை மற்றும் கொந்தளிப்பான வானிலை காரணமாக மஹாராஷ்டிராவில் திராட்சை பண்ணைகள் கடுமையாக பாதிக்கப்பட்டன. நாசிக் மாவட்டம் ஒகி புயல் காரணமாக 125.5 மிமீ மழையைப் பெற்றது. பிரிஹான்மும்பை நகராட்சி கார்ப்பரேஷனின் (BMC) திட கழிவு மேலாண்மை (SWM) துறையால் வெளியிடப்பட்ட மதிப்பீடுகளின் படி மும்பை கடற்கரைக்கு கடலில் இருந்து சுமார் 80,000 கிலோ அல்லது 80 டன் கழிவுகள் சூறாவளி ஒகி காரணமாகச் சேர்க்கப்பட்டது.  
குஜராத்தில், தெற்கு பகுதியின் சில பகுதிகளில் கணிசமான மழை பெய்தது. அதிகபட்சமாக உமர்கமில் 90 மி.மீ. மழை பெய்தது. காய்கறிகள் மற்றும் வாழை பயிர்களுக்கு சேதம் ஏற்படுத்தியது. மணிக்கு 25 கிமீ வேகத்தில் வலுவான காற்றுகளும் பதிவு செய்யப்பட்டுள்ளன. மழை மற்றும் குளிர் காலநிலை மக்கள் மற்றும் பயிர்களை பாதித்தது.  
==விளைவு==
===இலங்கை===
திசம்பர் 3 ம் தேதி, பாதிக்கப்பட்ட குடிமக்களை இலக்காகக் கொண்ட நிவாரணப் பணிகளுக்கான தேசிய காப்பீட்டு அறக்கட்டளை நிதியில் ரூ. 170 மில்லியன் அரசால் ஒதுக்கீடு செய்யப்பட்டது. இது பாதிக்கப்பட்ட ஒவ்வொரு பிரதேச செயலகத்திலும் விநியோகிக்கப்பட்டது. அதே நாளில் நடத்தப்பட்ட ஒரு நாடாளுமன்ற விவாதத்தில், நாட்டின் வானிலை ஆய்வு மையத்தை மழை அளவீட்டு தானியங்கு அமைப்பின் மூலம் மேம்படுத்த அரசாங்கம் உறுதியளித்தது. சேதமடைந்த வீடமைப்பு மற்றும் வணிக அமைப்புகள், சூறாவளி அல்லது விளைவுகளின் காரணமாகச் சேதமடைந்த உள்நாட்டு உபகரணங்கள் மற்றும் இழந்த உயிர்களுக்கு மாநில இழப்பீடு அறிவிக்கப்படும் என உறுதியளித்தது. 823 வீடுகள் முழுமையாக அழிக்கப்பட்டன. மேலும் 32,347 வீடுகள் மாறுபட்ட அளவுகளுக்கு சேதம் அடைந்தன. கேரள முதலமைச்சரான பினராயி விஜயன் 400 புயலில் சிக்கிய மீனவர்கள் மீட்கப்பட்டதாகக் கூறினார். அவரது அரசாங்கம் ₹7,340 கோடி நிவாரண நிதியாக கேட்டது. 138 மீனவர்களைக் கொண்ட 12 படகுகள் கல்பெனி பகுதிக்கு வந்து சேர்ந்தன. அதே நேரத்தில் 4 படகுகள் லட்சத்தீவில் உள்ள அன்ரோத், கிதான் மற்றும் சட்லெட் ஆகிய பகுதிகளுக்கு வந்து சேர்ந்தன. லட்சத்தீவில் பெருமளவு கடல் அரிப்பு, மின்சார துண்டிப்பு, கட்டடங்களுக்கு சேதம் மற்றும் குடிநீர் பற்றாக்குறை ஆகிய பாதிப்புகள் ஏற்பட்டன. மக்களுக்கு மனிதநேய உதவி மற்றும் பேரழிவு நிவாரண நடவடிக்கைகளை இந்திய கடற்படை லட்சத்தீவில் செய்தது. ஞாயிற்றுக்கிழமை அன்று கடற்படையானது நிவாரணப் பொருட்களை மினிகோய், கவரட்டி மற்றும் கல்பெனி ஆகிய பகுதிகளுக்குக் கொண்டு சென்றது. அரிசி, பருப்பு, உப்பு மற்றும் உருளைக்கிழங்கு, குடிநீர், போர்வைகள், மழை ஆடைகள், தூக்கி எறியக்கூடிய உடைகள், கொசுவலை ஆகிய 4 டன் நிவாரணப் பொருட்கள் உள்ளூர் அரசாங்கத்திற்கு கொடுக்கப்பட்டது. உலர் பொருட்கள் மற்றும் உடனடியாக உண்ணத்தகுந்த உணவுப்பொருட்கள் ஆகியவையும் ஹெலிகாப்டர் மூலம் கவரட்டி தீவின் த்வீப்ரக்சக் தளத்திலிருந்து கொண்டு செல்லப்பட்டதாகத் தகவல் வெளியானது. நிவாரணப் பொருட்களானது 2000 பேருக்கு ஒரு வாரத்திற்கான தேவையை பூர்த்தி செய்யும் என்று அரசாங்கம் கூறியது. தமிழ்நாடு அரசாங்கம் திசம்பர் 6ஆம் தேதி கிட்டத்தட்ட 4,501 வீடுகள் ஒகி புயல் தாக்கிய கன்னியாகுமரி மாவட்டத்தில் பகுதி அளவு அல்லது முழுவதுமாக சேதமடைந்து இருப்பதாகக் கூறியது. ₹41 லட்சம் வரையான நிவாரணம் வழங்கப்பட்டதாக கூறியது. 1,687 வீடுகள் முழுவதுமாக சேதமடைந்துள்ளதாகவும் 2,814 வீடுகள் பகுதியளவில் சேதமடைந்த இருப்பதாகவும் வெளியான அரசாங்க செய்தியில் கூறப்பட்டிருந்தது. அரசாங்கமானது ₹9,302 கோடியை நிவாரண நிதியாகக் கேட்டது.  
அரசாங்க அதிகாரிகளின் கூற்றுப்படி, 30 நவம்பர் 2017 அன்று வரை 33,000 பேர் கேரளாவிலும், 2,800 பேர் தமிழ்நாட்டிலும் புயலால் பாதிக்கப் பட்டுள்ளனர். கேரளா மற்றும் தமிழ்நாட்டின் பகுதிகளைப் புயல் தாக்கிய பிறகு 39 பேர் இறந்ததாகவும், 167 பேர் காணாமல் போனதாகவும் மத்திய அரசு கூறியுள்ளது. தமிழ்நாடு, கேரளா மற்றும் இலட்சத்தீவு ஆகிய பகுதிகளில் மீட்புப் பணிகளை காணாமல் போனவர்களை கண்டுபிடிப்பதற்காக அதிகாரிகள் மேற்கொண்டனர். 74 மீனவர்கள் தமிழ்நாட்டிலும் 93 மீனவர்கள் கேரளாவிலும் காணாமல் போனதாகக் கணக்கிடப்பட்டுள்ளது. புயலால் இறந்தவர்களின் குடும்பத்திற்கு 20 இலட்சமும், நிரந்தரமாக ஊனம் அடைந்தவர்களுக்கு 5 இலட்சமும் நிவாரணமாக வழங்கப்படும் என கேரள முதலமைச்சர் பினராயி விஜயன் அறிவித்தார். மீனவர்கள் மற்றும் அவர்களது குழந்தைகளுக்கு 60 மற்றும் 45 கொடுப்பனவாக வாராவாரமும், கரையோர கிராம மக்களுக்கு இலவச உணவு மற்றும் பொருட்கள் ஒரு மாத காலத்திற்கு வழங்கப்படும் எனவும் அவர் அறிவித்தார்.  
==அரசாங்க சர்ச்சை==